Pantanal

Pantanal er verdens største våtmarkssystem og ligger delvis i Brasil, Paraguay og Bolivia. Et areal på over 200 000 km² i regnperioden gjør Pantanal til verdens største våtmark. Området består av gressletter og savanne som oversvømmes av vann. Den viktigste vannkilden til området er elva Paraguay.

Sammenlignet med regnskogen i Amazonas har Pantanal fått lite oppmerksomhet. Området er imidlertid en viktig fersk- og grunnvannskilde for områdene rundt, samt at biodiversiteten er stor. Dette inkluderer 650 ulike fugleslag og 250 ulike fiskeslag. Deler av Pantanal er beskyttet, slik som nasjonalparken Pantanal Matogrossense i Brasil. Til tross for dette er området truet av utbygging og av uttørking.

 Etymologi 
Navnet "Pantanal" kommer fra det portugisiske ordet pântano og betyr sump eller våtmark.

 Se også 
 Esteros del Iberá, verdens nest største våtmarkssystem

 Eksterne lenker 

 Verdenskonferansen om vern og bærekraftig utvikling i Pantanal 
 «Pressure on the Pantanal» av Roderick Eime Artikkel som diskuterer utbygging i Pantanal-området.

Kategori:Verdensarven i Amerika
Kategori:Brasils geografi 
Kategori:Paraguays geografi 
Kategori:Bolivias geografi
Kategori:Våtmarker
Kategori:Subregioner
Kategori:Mato Grosso do Sul
Kategori:Mato Grosso
Kategori:Brasils natur